### 11.    Beslutning om frigivelse af rådighedsbeløb fra byfornyelsesmidler til indeklimaundersøgelser

**Åbent**

Sagsnr.: 326-2018-3708        J.nr.: 82.00.00           Dokumentnr.:
326-2018-28899

**Sagstype**

Beslutning.

**Resume og sagens baggrund**

På investeringsoversigten for 2018 er der afsat et
nettorådighedsbeløb på 919.800 kr. til ordnære byfornyelsesmidler. Der søges om
en udgiftsanlægsbevilling på 1,84 mio. kr. og en indtægtsanlægsbevilling på
919.800 kroner finansieret af det afsatte rådighedsbeløb til undersøgelser af sundhedsrisiko
i indeklimaet herunder PCB og radon i kommunale bygninger og skimmelsvamp i
både kommunale udlejningsboliger og private boliger samt eventuel genhusning.

**Indstillinger**

Direktøren indstiller, at der gives en
udgiftsanlægsbevilling på 1,84 mio. kr. og en indtægtsanlægsbevilling på
919.800 kr. til sager om undersøgelser af sundhedsrisiko i indeklima og genhusning
finansieret af rådighedsbeløbet fra ordinære byfornyelsesmidler.

**Behandling**

Teknik- og Miljøudvalget, Økonomiudvalget, Kommunalbestyrelsen.

**Sagsfremstilling**

Ordinære byfornyelsesmidler er øremærket til sager om
sundhedsrisiko i indeklima. Sundhedsrisici i indeklimaet kan for eksempel
skyldes PCB, radon eller skimmelsvamp. Der er mulighed for at få refusion af
udgifterne til undersøgelser af indeklima fra byfornyelsesmidler. Refusionen er
på enten 50 % eller 70 % afhængigt af indbyggere i de pågældende byområder. For
eksempel hvis undersøgelserne er foretaget i Svebølle, er der 70 % refusion,
hvorimod 50 % refusion til undersøgelser i Kalundborg by.

Der søges om en udgiftsanlægsbevilling på 1,84 mio. kr. og
en indtægtsanlægsbevilling på 919.800 kr. svarende til, at der modtages 50 %
refusion af udgifterne.

Anlægsbevillingen foreslås anvendt til

1. udgifter til
PCB-undersøgelser i 2018 og frem,

2. udgifter til
radon-undersøgelser i 2018 og frem,

3. udgifter i
forbindelse med sager om skimmelsvamp, og

4. udgifter til
indeklimasager i øvrigt.

*PCB*

Kommunalbestyrelsen har den 29. april 2015 vedtaget en
PCB-handleplan, der omfatter en undersøgelse af PCB i indeklimaet i kommunens
bygninger, hvori der er ophold. De bygninger, der undersøges, er udvalgt på
baggrund af en risiko for PCB vurderet ud fra bygningsmaterialer og byggeår.

I den forbindelse er der afholdt udgifter i 2015-2017 til
PCB-undersøgelser af indeklimaet og undersøgelserne vil fortsætte i 2018.

*Radon*

Når der er mistanke om risiko for radon i en kommunal
bygning, har kommunen pligt til at undersøge bygningen for radon. Der er en
radon-undersøgelse i gang på [adresse] efter en henvendelse fra
skolebestyrelsen, idet et landsdækkende radonkort viser, at der er radonrisiko
i området ved [adresse]. Udgifter til undersøgelse af radon på [adresse] er
ikke afholdt endnu.

Der er fokus på radon i befolkningen, og det er ikke
usandsynligt, at der i 2018 vil komme henvendelser om radonundersøgelse i
kommunens øvrige institutioner.

*Skimmelsvamp*

Når kommunen modtager henvendelser om sundhedsfarlige
forhold i bygninger, som for eksempler skimmelsvamp, har kommunen pligt til at
undersøge forholdet nærmere. Hvis det fastslås, at der er risiko for
sundhedsfare i boligen eller opholdsrummet, har kommunen pligt til at nedlægge
et forbud mod beboelse eller ophold i bygningen.

Der er i denne type sager ofte udgifter forbundet med
undersøgelser af bygningerne, tinglysning af forbud, samt genhusning af
beboere.

**Økonomiske konsekvenser**

Der er afsat et nettorådighedsbeløb i 2018 på 919.800 kr. i
2018 fra ordinære byfornyelsesmidler til sager om indeklimaproblemer. Der gives
udgiftsanlægsbevilling på 1,84 mio. kr. og indtægtsanlægsbevilling på 919.800
kr. Økonomichefen bemærker, at restrådighedsbeløbet i 2018 herefter udgør 0 kr.